Diari Oficial de la Generalitat Valenciana


Sumari del DOGV 7288, del 04-06-2014 (2014/4802)

Notificació de la sentència dictada en el procediment de modificació de mesures en relació amb els fills número 36/2009.
------------------------------------------------------------------------------------------------------------------------

### Dades del document

Número de DOGV
:   7288

Data del DOGV
:   04-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4802


Organisme emissor
:   Jutjat d'Instrucció Número 1 de Torrevieja

Tipus de document
:   Edicte

Notificació de la sentència dictada en el procediment de modificació de mesures en relació amb els fills número 36/2009. [2014/4802]  
Modificació de mesures en relació amb fills extramatrimonial sup. co. 000036/2009  
De: Elaine Cardoso Filha.  
Procurador: Alberto Cánovas Seiquer.  
Contra: Pablo Bogea de Freitas.  
Procurador/a: -  
  
En el present procediment 36/2009, seguit a instàncies de Elaine Cardoso Filha contra Pablo Bogea de Freitas, ha dictat la magistrada jutgessa Iris Valero Paredes la sentència número 1/2011, de data 10 de març de 2011, que, literalment, és com seguix:  
  
«Dispositiva  
Amb l'estimació de la demanda interposada pel procurador Alberto Cánovas Seiquer, en nom i representació d'Elaine Cardoso Filha, assistida de la lletrada Eva María Buitrón Hernández, contra la seua exparella sentimental Pablo Bogea de Freitas, amb intervenció del ministeri fiscal, s'acorden els efectes següents:  
1. Cessament de la presumpció de convivència entre Elaine Cardoso Filha i la seua exparella sentimental Pablo Bogea de Freitas.  
2. S'encomana a la la mare la guarda i custòdia dels fills menors comuns [?], subjectes a la pàtria i potestat conjunta d'ambdós progenitors.  
3. Sobre el règim de visites.  
I. Queda establit a favor del pare els caps de setmana alterns, des de les 20.00 hores del divendres fins a les 20.00 del diumenge, i les vacacions escolars de Nadal, Setmana Santa i estiu per mitat. El pare ha d'arreplegar i retornar els fills en el domicili matern, per mitjà d'una tercera persona atesa l'orde d'allunyament vigent; ha de triar, en cas de discrepància, els anys parells la mare i els imparells el pare.  
II. Els ponts s'acumulen al cap de setmana corresponent, mentres que els dies festius independents correspondran al progenitor amb què no vagen els menors a disfrutar el cap de setmana següent.  
  
En el cas que el dia festiu acumulat al pont coincidisca amb un dia entre setmana del qual al pare li corresponga estar amb els fills, este podrà canviar-lo per un altre dia de la setmana, llevat que siga el pare a qui li corresponga disfrutar del pont en companyia dels fills.  
III. Quant als períodes vacacionals de Nadal i Setmana Santa dels menors, entenent com a tals les vacacions escolars (encara que els xiquets no acudisquen encara a l'escola), correspondrà gaudir-los a ambdós progenitors per mitat. Són estos els que, de comú acord, establiran el règim, i correspon, a falta d'acord, l'elecció del període vacacional durant els anys parells a la mare i durant els imparells al pare.  
  
El progenitor a què li corresponga triar el període vacacional ha de comunicar a l'altre progenitor el període triat amb una antelació mínima d'un mes.  
Per tal de determinar el dia i l'hora de començament i finalització d'estos períodes vacacionals, convé ressenyar que començaran a les 20.00 hores de l'últim dia lectiu i finalitzaran a les 20.00 hores del dia anterior al primer dia lectiu, entenent que la segona mitat s'iniciarà a les 20.00 hores del dia que possibilite que el nombre de pernoctes que disfruta cada progenitor siga el mateix. I, per al cas que no fóra açò possible, pel fet que els dies no lectius siga imparell, la primera mitat tindrà una pernocta més.  
IV. Quant a les vacacions d'estiu, entenent com a tals les escolars, ambdós progenitors disfrutaran de la companyia dels fills menors, alternativament, per un període de 15 dies durant el mes de juliol i 15 en el d'agost. Correspon igualment el gaudi de la primera setmana vacacional de juny al progenitor a qui li corresponga la primera quinzena de juliol, i la primera de setembre al progenitor a qui li corresponga la segona quinzena d'agost. Estos períodes s'acumulen, i en correspon l'elecció, a falta d'acord, durant els anys parells a la mare i en els imparells al pare.  
El progenitor a qui li corresponga triar el període vacacional ha de comunicar a l'altre cònjuge el període triat amb un mes d'antelació.  
  
Com en l'anterior punt, per a determinar el dia i l'hora de començament i finalització d'estos períodes vacacionals, convé ressenyar que començaran a les 20.00 hores de l'últim dia lectiu i finalitzaran a les 20.00 hores del dia anterior al primer dia lectiu.  
I, en general, este règim de visites, comunicacions i estades, serà posat en pràctica sempre en interés dels fills i sentint-los prèviament.  
  
V. Dies especials, amb independència del progenitor a qui li corresponga el dia, d'acord amb el règim de visites general, s'establixen una sèrie de dies al cap de l'any amb un règim de visites particular, com són el dia del pare, el dia de la mare i el dia de l'aniversari de cada progenitor. En estos dies li correspondrà al progenitor de què es tracte, en horari d'eixida de la guarderia o escola, fins a les 20.00 hores; i respecte al dia d'aniversari del menor, el pare estarà en la seua companyia des de l'eixida de la guarderia o escola fins a les 20.00 hores els anys parells i la mare els anys imparells.  
Per al supòsit que algun d'estos dies no fóra lectiu, l'horari serà des de les 10.00 hores fins a les 20.00 hores, i en el cas que es trobara escolaritzat o en una guarderia, des de l'eixida del centre fins a les 20.00 hores.  
4. En concepte d'aliments per als fills menors, el pare abonarà a la mare, per mesos anticipats i dins dels cinc primers dies de cada mes, la quantitat de dos-cents cinquanta euros per fill mensuals (250 ?), que haurà de fer efectius en el compte que la mare designe. Esta quantitat serà actualitzada anualment segons l'índex que establisca l'Institut Nacional d'Estadística.  
5. Ambdós progenitors contribuiran al 50 per cent en el pagament dels gastos extraordinaris dels fills, com ara les classes particulars, tractaments i operacions medicoquirúrgiques no cobertes per la Seguretat Social i, en definitiva, tots els gastos que no constituïsquen els normals d'alimentació i suport.  
Ara bé, abans de la concertació del gasto extraordinari en qüestió, excepte els supòsits d'urgència, haurà d'haver-hi un acord d'ambdós progenitors i, si no l'aconseguien, el gasto quedarà supeditat a la decisió judicial.  
Pel que fa a justificar la comunicació dels gastos extraordinaris, es farà de qualsevol forma que permeta acreditar-ho documentalment, amb informació del cost que implica. La falta d'oposició expressa per part de l'altre progenitor en el termini de cinc dies equivaldrà a un consentiment tàctic.  
Sense fer pronunciament quant a les costes.  
Notifiqueu la resolució a les parts i al ministeri fiscal.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 de la LECn).  
El recurs s'ha de preparar mitjançant un escrit que cal presentar en este jutjat, dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 de la LECn).  
L'admissió del recurs necessita que, en preparar-lo, s'haja consignat la quantitat de 50 euros en el compte de depòsits i consignacions d'este jutjat, compte de Banesto número 1185 0000 02 (i número de procediment i any 0000/00).  
Queden eximits de la constitució del depòsit per a recórrer les persones que tinguen reconegut el dret d'assistència jurídica gratuïta (DA 15 de la Llei Orgànica 6/1985, d'1 de juliol, del Poder Judicial).  
Així, per esta la meua sentència, jutjant definitivament en primera instància, que pronuncie, mane i firme.  
Publicació. La sentència anterior va ser donada, llegida i publicada per la jutgessa que la va dictar, mentres celebrava audiència pública en el mateix dia de la data. Jo, la secretària judicial, en done fe.   
Torrevieja, 10 de març de 2011».  
  
I, atés que el demandat, Pablo Bogea de Freitas, es troba en parador desconegut, expedisc este edicte a fi que li valga de notificació en forma deguda.  
  
Torrevieja, 11 de novembre de 2013.- La secretària judicial: Olga Lidón Rubio.